Den af de to muskelhunde, der torsdag overfaldt en mand i Aalborg Øst, skal findes. Sådan lyder beskeden fra Nordjyllands Politi, der ikke er hjulpet af hverken halsbånd eller chip på hunden. - Den er på internat, og vi arbejder på at identificere hvilken race hunden er og hvem ejeren er, siger vagtchef ved Nordjyllands Politi Karsten Højrup Kristensen. Han fortæller, at politiet har modtaget et par henvendelser, men intet så konkret, at man vil gå i offentligheden med det endnu. Den anden af de to hunde blev skudt og dræbt af politiet. De skød ud gennem vinduet på patruljebilen, som de ikke turde forlade, fordi hundene var så aggressive, som de var.
Nordjyllands politi arbejder på at finde ejeren til aggressiv muskelhund.